Sommerens sollys ændrer vores TV-vaner | upnweb.me
Sommerens sollys ændrer vores TV-vaner
Den 12. august 2017
Danskerne er glade for at se TV, men i sommermånederne daler vores TV-forbrug drastisk. Seks ud af ti svarer, at de ser mindre TV om sommeren og næsten ni ud af ti mener, at solens lys gennem vinduerne påvirker TV-oplevelsen negativt. Det viser en ny undersøgelse, foretaget af YouGov.
Vi har været vant til at se TV i mørke, men det er en gammel vane og en misforståelse.
Danskernes TV-forbrug falder kraftigt i årets lyse måneder. Seks ud af ti af de adspurgte danskere (59 %) ser lidt mindre eller meget mindre TV om sommeren. Det viser en ny analyse foretaget af YouGov for Samsung. Og selvom de udendørs aktiviteter naturligvis trækker i sommermånederne, så tyder noget på, at solens stråler også spiller ind på det dalende TV-forbrug. Næsten ni ud af ti (87 %) svarer nemlig, at det påvirker TV-oplevelsen negativt, hvis der kommer sollys ind af vinduerne.
Halvdelen af danskerne har taget konsekvensen. 50 % af de adspurgte svarer, at de har mulighed for at mørklægge det rum, hvor det primære TV er placeret. På den måde kan solens stråler lukkes ude og TV-kiggeriet kan fortsætte på trods af forstyrrende sollys. Men det er en gammel og unødvendig vane.
”Hos Samsung forsøger vi altid at lytte til vores kunder og forstå deres ønsker og behov. Et af dem har været at kunne se TV i højt sollys. Og det er nu i høj grad muligt med vores nye QLED-TV-modeller,” siger Tommy Nilsson, Nordisk salgsdirektør hos Samsung, og fortsætter: “Det tager tid at ændre vaner, men vi kan se, at vores kunder har taget rigtig godt imod de nye TV, som har en lys-stærk skærmteknologi. Mange er glade for, at de ikke længere behøver at skærme stuen af for sol for at få en god TV-oplevelse,”
Undersøgelsen er gennemført af analyseinstituttet YouGov. Der er i alt gennemført 1007 CAWI-interview med danskere i alderen 15-74 år, i perioden 28. juni – 3. juli 2017.
• Seks ud af ti danskere (61 %) har to eller flere TV-apparater i deres husstand.
• 92 % af de adspurgte har placeret deres primære TV i stuen.
• Knapt fire ud af ti har placeret et TV i soveværelset.
• 66 % af de adspurgte danskere mener, at det har afgørende eller stor betydning hvor TV’et er placeret i forhold til indretningen
• 55 % af de adspurgte danskere har placeret TV’et på et TV-møbel, 37 % har det placeret på væggen
• Seks ud af ti danskere (59 %) ser lidt mindre eller meget mindre TV om sommeren.
• Næsten ni ud af ti af de adspurgte (87 %) mener, at det påvirker TV-oplevelsen negativt, hvis der kommer sollys ind af vinduerne.
• 55 % ser TV med lyset dæmpet eller slukket
• 50 % har mulighed for at mørklægge det rum, hvor der primært ses TV
SamsungsommermånederneTV-forbrugTV-vanerundersøgelseYouGov
Samsung lancerer nye high end-TV
Samsung 960 PRO og EVO SSD-enheder
Samsung og 20th Century Fox lancerer samarbejde om film i HDR-kvalitet